**MUNICIPIUL PAȘCANI**

**CONSILIUL LOCAL**

**MINUTA**

**Ședinței extraordinare, convocată de îndată, din data de 23 septembrie 2021 a Consiliului Local al Municipiului Pașcani**

Consiliul Local a fost convocat de îndată în ședință extraordinară la data 23 septembrie 2021, ora 09,00, prin Dispoziția Primarului nr. 1117/22.09.2021. Consilierii au fost anunțați telefonic și convocați prin poștă electronică.

Ședința extraordinară începe la ora 09,04, parțial on-line, domnii consilieri locali Cristian Rățoi, Olariu Costel-Sorin și Zagan Dan fiind prezenți în sala de ședințe a municipiului Pașcani.

Participă următorii consilieri:

|  |  |
| --- | --- |
| **Nr. Crt.** | **Nume si prenume** |
| 1. | AGAFIȚEI BOGDAN-GABRIEL |
| 2. | CONACHE EDUARD-CĂTĂLIN |
| 3. | CONSTANTINESCU PETRONICA |
| 4. | HALDAN VASILE |
| 5. | NEDELCU GABRIELA |
| 6. | NEMȚANU CONSTANTIN |
| 7. | OLARIU COSTEL-SORIN |
| 8. | PERȚU LILIANA |
| 9. | PLEȘCAN MONICA-VASILICA |
| 10. | PINTILIE CIPRIAN |
| 11. | PRODAN MIHAI-IONUȚ |
| 12. | RĂȚOI CRISTIAN |
| 13. | SPIRIDON MIHAELA-IULIA |
| 14. | STAMATIN COSTEL - online |
| 15. | VÎRLAN MIHAI |
| 16. | ZAGAN DAN |

Participarea online are loc prin intermediul aplicației electronice ZOOM.

Participă la ședința extraordinară a Consiliului Local al Municipiului Pașcani: dl. Cristian Rățoi – viceprimarul municipiului Pașcani care a preluat atribuțiile primarului, întrucât acesta a fost confirmat pozitiv Covid și este în concediu medical, d-na Irina Jitaru-secretar general, funcționari publici din cadrul Primăriei Municipiului Pașcani.

Doamna Irina Jitaru, secretar general, deschide lucrările ședinței extraordinare arătând că sunt prezenți 16 consilieri locali, din care 13 în on-line și 3 prezenți în sala de ședințe. Lucrările ședinței sunt conduse de domnul consilier Constantin Nemțanu.

Președintele de ședință supune la vot ordinea de zi, care se adoptă cu 16 voturi pentru.

Ordinea de zi votată e următoarea:

**1. PROIECT DE HOTĂRÂRE privind aprobarea arondării Creşei nr. 1 Paşcani, la Grădinița cu Program Prelungit nr. 2 din Municipiul Pașcani, Județul Iași**

*Inițiatorul proiectului de hotărâre - Primarul municipiului Pașcani*

**2. PROIECT DE HOTĂRÂRE privind modificarea și completarea Hotărârii nr. 98/30.06.2021 privind aprobarea Programului de activităţi culturale, sportive şi educative organizate la nivelul Municipiului Paşcani, în perioada iulie – decembrie 2021**

*Inițiatorul proiectului de hotărâre - Viceprimarul municipiului Pașcani în calitate de consilier local*

În urma analizării și discuțiilor purtate pe marginea ordinii de zi, au fost adoptate următoarele hotărâri:

1. **HOTĂRÂREA NR. 152 din 23.09.2021 privind aprobarea arondării Creşei nr. 1 Paşcani, la Grădinița cu Program Prelungit nr. 2 din Municipiul Pașcani, Județul Iași**

- a fost adoptată cu 16 voturi pentru

2. **HOTĂRÂREA NR. 153 din 23.09.2021 privind modificarea și completarea Hotărârii nr. 98/30.06.2021 privind aprobarea Programului de activităţi culturale, sportive şi educative organizate la nivelul Municipiului Paşcani, în perioada iulie – decembrie 2021**

- a fost adoptată cu 16 voturi pentru

Ședința extraordinară convocată de îndataă se încheie la ora 09,29.

În conformitate cu dipozițiile art.10 din Legea nr. 52/2003 privind transparența decizională în administrația publică, minuta se va publica la sediul Consiliului Local al Municipiului Pașcani și pe pagina de internet.

**PREȘEDINTE DE ȘEDINȚĂ SECRETARUL GENERAL AL MUNICIPIULUI PAȘCANI,**

**Consilier local**

**Constantin Nemțanu Irina Jitaru**